CELEX: 32021R2158
Language: sl
Date: 2021-12-06 00:00:00
Title: Izvedbena uredba Komisije (EU) 2021/2158 z dne 6. decembra 2021 o spremembi Priloge I k Izvedbeni uredbi (EU) 2021/934 o določitvi posebnih ukrepov za obvladovanje klasične prašičje kuge (Besedilo velja za EGP)

7.12.2021   
               
               
                  SL
               
               
                  Uradni list Evropske unije
               
               
                  L 436/35
               
            
         IZVEDBENA UREDBA KOMISIJE (EU) 2021/2158
         z dne 6. decembra 2021
         o spremembi Priloge I k Izvedbeni uredbi (EU) 2021/934 o določitvi posebnih ukrepov za obvladovanje klasične prašičje kuge
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (1) in zlasti člena 71(3) Uredbe,
         ob upoštevanju naslednjega:
         
                     (1)
                  
                  
                     Klasična prašičja kuga je nalezljiva virusna bolezen, ki prizadene gojene in divje prašiče ter lahko močno vpliva na zadevno populacijo živali in donosnost gojenja, kar povzroča motnje pri premikih pošiljk navedenih živali in proizvodov iz njih znotraj Unije in pri izvozu v tretje države.
                  
               
                     (2)
                  
                  
                     Izvedbena uredba Komisije (EU) 2021/934 (2) je bila sprejeta v okviru Uredbe (EU) 2016/429 in določa posebne ukrepe za obvladovanje klasične prašičje kuge, ki jih začasno uporabljajo države članice iz Priloge I k Uredbi na območjih z omejitvami iz navedene priloge.
                  
               
                     (3)
                  
                  
                     Ob upoštevanju učinkovitosti ukrepov spremljanja in obvladovanja, sprejetih v Bolgariji v skladu z Delegirano uredbo Komisije (EU) 2020/687 (3) in Izvedbeno uredbo (EU) 2021/934, kot jih je Bolgarija predložila Stalnemu odboru za rastline, živali, hrano in krmo, in zaradi ugodnih epidemioloških razmer v zvezi s klasično prašičjo kugo v navedeni državi članici bi bilo treba celotno ozemlje Bolgarije, ki je trenutno navedeno kot območje z omejitvami v Prilogi I k Izvedbeni uredbi (EU) 2021/934, zdaj črtati iz navedene priloge.
                  
               
                     (4)
                  
                  
                     Izvedbeno uredbo (EU) 2021/934 bi bilo zato treba ustrezno spremeniti.
                  
               
                     (5)
                  
                  
                     Zaradi izboljšanja epidemioloških razmer v zvezi s klasično prašičjo kugo v Bolgariji in da se preprečijo neupravičene omejitve v zvezi z navedeno boleznijo, bi morale spremembe Izvedbene uredbe (EU) 2021/934, ki se uvedejo s to uredbo, začeti veljati čim prej.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga I k Izvedbeni uredbi (EU) 2021/934 se nadomesti z besedilom iz Priloge k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 84, 31.3.2016, str. 1.
         
            (2)  Izvedbena uredba Komisije (EU) 2021/934 z dne 9. junija 2021 o določitvi posebnih ukrepov za obvladovanje klasične prašičje kuge (UL L 204, 10.6.2021, str. 18).
         
            (3)  Delegirana uredba Komisije (EU) 2020/687 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za preprečevanje in obvladovanje nekaterih bolezni s seznama (UL L 174, 3.6.2020, str. 64).
      
      
         
            PRILOGA
            
               
                  
                     „PRILOGA I
                     
                        OBMOČJA Z OMEJITVAMI
                     
                     
                        Romunija
                     
                     Celotno ozemlje Romunije.
                  
               “